pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม.และ รมว. พณ. พร้อมเป็นหัวหน้าเซลล์แมน  ขยายการค้าไทยไนต่างประเทศ
วันศุกร์ที่ 25 ตุลาคม 2562
รอง นรม.และ รมว. พณ. พร้อมเป็นหัวหน้าเซลล์แมน  ขยายการค้าไทยไนต่างประเทศ
นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมคณะกรรมการร่วมภาครัฐและเอกชนด้านการพาณิชย์ (กรอ.พาณิชย์) ครั้งที่ 2/2562
“จุรินทร์”สวมบทหัวหน้าทีมเซลล์แมน นําคณะภาครัฐและเอกชนเดินทางขยายตลาดส่งออกใน 10 ประเทศเป้าหมาย หวังเพิ่มยอดส่งออกเร่งด่วน พร้อมเดินหน้าขับเคลื่อน 5 แนวทางทํางานเพื่อสร้างโอกาสทางการค้าให้กับผู้ประกอบการไทย และเร่งทําแผนช่วยเอสเอ็มอี สตาร์ชอัพ ส่งออกไปยังประเทศต่างๆ ได้เพิ่มขึ้น และมอบทูตพาณิชย์ศึกษากฎเกณฑ์การค้าที่จะทําให้การส่งออกของไทยดีขึ้นและสู้คู่แข่งได้
นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยภายหลังเป็นประธานการประชุมคณะกรรมการร่วมภาครัฐและเอกชนด้านการพาณิชย์ (กรอ.พาณิชย์) ครั้งที่ 2/2562 ว่า ที่ประชุมได้หารือถึงการเพิ่มตัวเลขการส่งออกอย่างเร่งด่วน ภายใต้สถานการณ์ที่ได้รับผลกระทบจากสงครามการค้า Brexit และค่าเงินบาทที่แข็งขึ้นอย่างต่อเนื่อง โดยได้ข้อสรุปร่วมกันว่าอย่างน้อยในช่วงระยะเวลาจากนี้ไปจะบุกตลาดไปด้วยกันทั้งภาครัฐและเอกชนใน 10 ตลาดใหญ่ที่เห็นว่ามีศักยภาพ ประกอบด้วยตลาด จีน อินเดีย ตุรกี เยอรมัน ศรีลังกา บังคลาเทศ ตะวันออกกลาง แอฟริกาใต้ อังกฤษ ยุโรป เป็นต้น
ทั้งนี้ ยังมีแผนที่จะสร้างโอกาสทางการค้าให้กับผู้ประกอบการไทย โดยมีแนวทางดําเนินการใน 5 ประเด็หลัก คือ 1.การสร้างไทยแบรนด์ เพื่อให้มีความเข้มแข็งในตลาดโลกต่อไป 2.การส่งเสริมภาคบริการใหม่นอกจากที่เคยทํามา เช่น ค้าปลีก โลจิสติกส์และเอ็นเตอร์เทนเม้นท์ กีฬา การก่อสร้างตกแต่ง โรงแรม อีคอมเมิร์ซ 3.การสร้างพันธมิตรเครือข่ายกับสภาธุรกิจเอกชนระหว่างประเทศในภูมิภาคต่างๆ เพราะเป็นเรื่องที่จําเป็นและส่งผลให้ตัวเลขการส่งออกเป็นรูปธรรมได้เร็วขึ้น 4. การเน้นสนับสนุนให้เอสเอ็มอีสามารถที่จะส่งออกได้มากขึ้นผ่านช่องทางต่างๆ และ 5.มุ่งเน้น ให้ทูตพาณิชย์หาลู่ทางเจาะเป็นตลาดในประเทศใหญ่ๆ รายมณฑลเพื่อเพิ่มตัวเลขการส่งออก
ขณะเดียวกัน ได้มอบหมายให้ฝ่ายเลขาฯ กรอ.พาณิชย์ไปทําการบ้านเพิ่มเติมเพื่อการประชุมครั้งหน้า คือ การทําให้ภูมิภาคอาเซียนการค้าชายแดนของไทยสามารถใช้โลโก้ข้าวอินทรีย์ได้มากขึ้น การทําแผนสนับสนุนเอสเอ็มอีกับสตาร์ทอัพให้เพิ่มตัวเลขการส่งออกในตลาดสําคัญสําคัญต่างๆทั่วโลกได้มากขึ้น และให้ทูตพาณิชย์ไปศึกษากฎเกณฑ์กติกาต่างๆของประเทศสําคัญที่ช่วยให้การส่งออกของไทย สามารถได้รับสิทธิพิเศษหรืออัตราภาษีต่ําตามกฎเกณฑ์ที่มีอยู่แล้ว เพื่อให้ส่งออกไปในราคาที่แข่งขันกับคู่แข่งได้
รัฐบาลไทย-ข่าวทำเนียบรัฐบาล-"ประภัตร" ชูเทคโนโลยีเกษตรอัจฉริยะ จัดทำแปลงนาสาธิต หวังเป็นแบบอย่างให้เกษตรกรนำไปปรับใช้เพื่อลดต้นทุนการผลิต
วันเสาร์ที่ 16 พฤษภาคม 2563
"ประภัตร" ชูเทคโนโลยีเกษตรอัจฉริยะ จัดทําแปลงนาสาธิต หวังเป็นแบบอย่างให้เกษตรกรนําไปปรับใช้เพื่อลดต้นทุนการผลิต
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ชูเทคโนโลยีเกษตรอัจฉริยะ จัดทําแปลงนาสาธิต เพื่อเป็นต้นแบบให้เกษตรกรนําไปปรับใช้เพื่อลดต้นทุนการผลิต
วันที่16พ.ค. 63นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์พร้อมด้วยนายสุดสาครภัทรกุลนิษฐ์อธิบดีกรมการข้าวนายโอวาทยิ่งลาภผู้อํานวยการสํานักส่งเสริมการผลิตข้าวนายณัฏฐกิตติ์ของทิพย์ผู้อํานวยการกองเมล็ดพันธุ์ข้าวนําคณะผู้บริหารหน่วยงานในสังกัดกระทรวงเกษตรฯนักวิชาการจากสถาบันการศึกษาพร้อมทั้งหน่วยงานภาครัฐและภาคเอกชนลงพื้นที่ศึกษาดูงานแปลงนาสาธิตเพื่อร่วมกันหารือถึงการนําเทคโนโลยีเกษตรอัจฉริยะมาปรับใช้และจัดทําเป็นแปลงสาธิตเพื่อให้เกษตรกรที่สนใจได้มีโอกาสเข้ามาศึกษาดูงานณแปลงนาสาธิตอําเภอเดิมบางนางบวชจังหวัดสุพรรณบุรี
นายประภัตรเปิดเผยว่ากระทรวงเกษตรและสหกรณ์มีความคิดในการนําเทคโนโลยีเกษตรอัจฉริยะเข้ามาใช้เพื่อเป็นการลดต้นทุนในการทํานาและเพิ่มประสิทธิภาพการผลิตให้กับเกษตรกรโดยการนําเทคโนโลยีประเภทเครื่องจักรโดรนฯลฯที่มีความแม่นยําสูงเข้ามาช่วยเสริมศักยภาพในการทํางานอาทิการตรวจวัดในเรื่องของสภาพดินความชื้นในดินแร่ธาตุในดินความเป็นกรดด่างสภาพปริมาณแสงธรรมชาติรวมถึงเรื่องศัตรูพืชต่างๆโดยคํานึงถึงสิ่งแวดล้อมและความปลอดภัยต่อผู้บริโภคเป็นหลักซึ่งจะจัดทําเป็นรูปแบบแปลงนาสาธิตในพื้นที่นาขนาด138ไร่ให้เกษตรกรที่สนใจสามารถเข้ามาศึกษาดูงานและนํากลับไปปรับใช้ในการทําเกษตรของตนเองได้
“นายกรัฐมนตรี(พลเอกประยุทธจันทร์โอชา)มีความห่วงใยต่อพี่น้องเกษตรกรจึงได้กําชับให้กระทรวงเกษตรและสหกรณ์หาแนวทางในการช่วยเหลือพี่น้องเกษตรกรให้พี่น้องเกษตรกรสามารถมีรายได้ที่เพิ่มขึ้นโดยในวันนี้นอกเหนือจากการจัดทําแปลงนาแล้วยังได้กรมส่งเสริมการเกษตรและกรมปศุสัตว์พร้อมทั้งหน่วยงานภาคเอกชนที่มาให้คําแนะนําช่องทางในการสร้างรายได้เพิ่มเติมอาทิการปลูกขิงการเลี้ยงโคเนื้อ-โคขุนและการปลูกโกโก้เป็นต้นซึ่งถือเป็นการบูรณาการทํางานทุกภาคส่วนในการสร้างรายได้ให้กับพี่น้องเกษตรกรเพิ่มขึ้น"นายประภัตรกล่าว
นายสุดสาครภัทรกุลนิษฐ์อธิบดีกรมการข้าวกล่าวว่าในส่วนของกรมการข้าวนั้นจะนําเทคโนโลยีเกษตรอัจฉริยะมาใช้ในแปลงนาสาธิตตั้งแต่1.การเตรียมดินโดยใช้เครื่องจักรกลการเกษตรที่มีเครื่องปรับระดับดินด้วยเลเซอร์(Laser land leveling)​ 2.ระบบน้ําจะนําเครื่องวัดความชื้นในดินและระบบน้ําอัจฉริยะมาใช้ซึ่งจะแสดงผลทุกชั่วโมงผ่านLine application 3.การติดตามสภาพแวดล้อมด้วยสถานีตรวจวัดอากาศและระบบอินเตอร์เน็ตของสรรพสิ่ง(IOT)​ 4.การจัดการปุ๋ยจะนําเครื่องวัดปริมาณธาตุอาหารในใบพืชมาใช้5.การอารักขาพืชจะนําเทคโนโลยีโดรนมาใช้ในการฉีดพ่นสารและสํารวจสุขภาพพืชปริมาณข้าวปนและวัชพืชพร้อมทั้งถ่ายภาพศัตรูพืชและ6.ระบบช่วยตัดสินใจด้วยฐานข้อมูลขนาดใหญ่โดยทั้งหมดจะเป็นการเพิ่มประสิทธิภาพการปลูกข้าวและสามารถลดต้นทุนให้กับเกษตรกรได้
รัฐบาลไทย-ข่าวทำเนียบรัฐบาล-รมว.วธ.ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
วันอาทิตย์ที่ 28 กรกฎาคม 2562
รมว.วธ.ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
รมว.วธ.ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
วันที่ 28 กรกฎาคม 2562 เวลา 10.00 น. นายอิทธิพล คุณปลื้ม รัฐมนตรีว่าการกระทรวงวัฒนธรรม และภริยาถวายแจกันดอกไม้และลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2562 ณ ห้องแดง อาคารหน่วยราชการในพระองค์ 904 ในพระบรมมหาราชวัง
รัฐบาลไทย-ข่าวทำเนียบรัฐบาล-รมว.พม. สั่งเข้มงวดรักษาความสะอาด ป้องกันไวรัสโควิด-19 ให้เด็ก เยาวชน และผู้สูงอายุในสถานสงเคราะห์ฯ
วันจันทร์ที่ 16 มีนาคม 2563
รมว.พม. สั่งเข้มงวดรักษาความสะอาด ป้องกันไวรัสโควิด-19 ให้เด็ก เยาวชน และผู้สูงอายุในสถานสงเคราะห์ฯ
รมว.พม. สั่งเข้มงวดรักษาความสะอาด ป้องกันไวรัสโควิด-19 ให้เด็ก เยาวชน และผู้สูงอายุในสถานสงเคราะห์ฯ
วันที่ 14 มี.ค. 63 เวลา 17.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวภายหลังลงพื้นที่ตรวจราชการในภาคตะวันออกที่ได้รับผลกระทบรุนแรงจากการแพร่ระบาดของเชื้อไวรัสโควิด-19 เนื่องจากเป็นพื้นที่เศรษฐกิจด้านการท่องเที่ยวและบริการ ว่า ตนได้รับฟังรายงานผลการดําเนินงานและปัญหาอุปสรรคต่างๆ ของสถานคุ้มครองสวัสดิภาพเด็กระยอง จังหวัดระยอง และสถานสงเคราะห์เด็กชายบ้านบางละมุง จังหวัดชลบุรี และได้สั่งการในเรื่องการป้องกันเชื้อไวรัสโควิด-19 สําหรับเด็กและเยาวชน รวมทั้งผู้สูงอายุในสถานสงเคราะห์ต่างๆ โดยขอให้มีมาตรการคุมเข้มการดูแลรักษาความสะอาด ทั้งการล้างมือ การใช้เจลแอลกอฮอล์ การทําความสะอาดวัสดุอุปกรณ์ และอาคารสถานที่ การใส่หน้ากากอนามัย การตรวจวัดไข้ เป็นต้น สําหรับการปฏิบัติงานของเจ้าหน้าที่กระทรวง พม. ในช่วงวิกฤตที่มีการแพร่เชื้ออย่างรุนแรงของไวรัสโควิด-19 ตนได้เตรียมแผนให้เจ้าหน้าที่ผลัดเวรกันทํางานอยู่ที่บ้าน เพื่อให้งานดําเนินต่อไปได้อย่างต่อเนื่อง นอกจากนี้ ตนได้สั่งการให้สถานสงเคราะห์ที่มีผู้สูงอายุป่วยติดเตียง เร่งตรวจสอบยอดผ้าอ้อมสําเร็จรูปที่มีอยู่ ซึ่งใช้วันละ 3 ผืนต่อคนต่อวัน หากมีไม่เพียงพอ ขอให้ประชาสัมพันธ์รับบริจาคจากประชาชน
นายจุติ กล่าวต่ออีกว่า ตนได้เยี่ยมชมการทําหน้ากากผ้าอนามัยในสถานสงเคราะห์ฯ มีผู้รับบริการและประชาชนจิตอาสาทุกวัยในพื้นที่ โดยเฉพาะกลุ่มเด็กชายที่มาทําหน้ากากผ้าในวันนี้เป็นวันแรก และสามารถทําได้อย่างคล่องแคล่ว ซึ่งคาดว่าจะทําได้วันละประมาณ 400 ชิ้น โดยส่วนหนึ่งจะแบ่งไว้ให้ผู้รับบริการและเจ้าหน้าที่ในสถานสงเคราะห์ฯ แล้วส่วนที่เหลือจะนําแจกจ่ายประชาชนที่ต้องการต่อไป
นายจุติ กล่าวเพิ่มเติมว่า นอกจากนี้ ตนได้สั่งการให้พัฒนาศักยภาพเด็กและเยาวชนในสถานสงเคราะห์ฯ โดยมุ่งเน้นในด้านกีฬา การฝึกฝนทักษะ วันละ 4-5 ชม. ให้มีระเบียบวินัยในชีวิต และใช้ผู้ฝึกสอนที่มีความเชี่ยวชาญ ต่อยอดทักษะความสามารถเพื่อเป็นแชมป์ระดับโลกภายใน 10 ปี สร้างชื่อเสียงให้ประเทศ โดยแบ่งกลุ่มตามทักษะความถนัดของเด็กและเยาวชน รวมทั้งเสริมสร้างทักษะด้านภาษา คอมพิวเตอร์ และกิริยามารยาทความเป็นไทยควบคู่กันไป
รัฐบาลไทย-ข่าวทำเนียบรัฐบาล-ผลการจัดเก็บรายได้รัฐบาลสุทธิในช่วง 5 เดือนแรกของปีงบประมาณ 2563 (ตุลาคม 2562 – กุมภาพันธ์ 2563)
วันจันทร์ที่ 23 มีนาคม 2563
ผลการจัดเก็บรายได้รัฐบาลสุทธิในช่วง 5 เดือนแรกของปีงบประมาณ 2563 (ตุลาคม 2562 – กุมภาพันธ์ 2563)
ผลการจัดเก็บรายได้รัฐบาลสุทธิในช่วง 5 เดือนแรกของปีงบประมาณ 2563 (ตุลาคม 2562 – กุมภาพันธ์ 2563) รัฐบาลจัดเก็บรายได้สุทธิ จํานวน 985,343 ล้านบาท สูงกว่าประมาณการตามเอกสารงบประมาณ 6,772 ล้านบาท หรือร้อยละ 0.7
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยผลการจัดเก็บรายได้รัฐบาลสุทธิในช่วง 5 เดือนแรกของปีงบประมาณ 2563 (ตุลาคม 2562 – กุมภาพันธ์ 2563) รัฐบาลจัดเก็บรายได้สุทธิ จํานวน 985,343 ล้านบาท สูงกว่าประมาณการตามเอกสารงบประมาณ 6,772 ล้านบาท หรือร้อยละ 0.7 แต่ต่ํากว่าช่วงเดียวกันของปีก่อนร้อยละ 0.7 โดยการนําส่งรายได้ของรัฐวิสาหกิจ และการจัดเก็บรายได้ของหน่วยงานอื่นและกรมสรรพากร สูงกว่าประมาณการ จํานวน 6,655 5,178 และ 2,453 ล้านบาท หรือร้อยละ 7.4 8.0 และ 0.4 ตามลําดับ
Government’s Net Revenue Collection: The First 5 Months of Fiscal Year 2020 (October 2019 – February 2020)
Mr. Lavaron Sangsnit, Director-General of the Fiscal Policy Office and Spokesperson of the Ministry of Finance, stated that the government’s net revenue collection in the first 5 months of fiscal year 2020 (October 2019 – February 2020), was 985,343 million baht, which was 6,772 million baht or 0.7% higher than revenue target but was 0.7% lower than the same period of last year. Remittances from State-owned Enterprises, revenue collection of Other Agencies and Revenue Department exceeded target by 6,655 5,178 and 2,453 million baht or 7.4% 8.0% and 0.4% respectively.
รัฐบาลไทย-ข่าวทำเนียบรัฐบาล-“บิ๊กอู๋”ปลื้ม แรงงานไทยในต่างแดน ทำรายได้กลับประเทศปีละกว่า 1.2 แสนล้านบาท
วันศุกร์ที่ 18 พฤษภาคม 2561
“บิ๊กอู๋”ปลื้ม แรงงานไทยในต่างแดน ทํารายได้กลับประเทศปีละกว่า 1.2 แสนล้านบาท
รมว.แรงงาน เปิดโครงการ “แรงงานไทยในต่างแดน”เผย แรงงานไทยไปทํางานต่างประเทศแล้วกว่า 4 แสนคน มีเม็ดเงินกลับประเทศปีละกว่า 1.2 แสนล้านบาท ปี 2561 จัดส่งไปทํางานต่างประเทศ 40,000 คน พร้อมเน้นย้ํา รัฐบาลมีนโยบายดําเนินการทุกขั้นตอนอย่างโปร่งใส
รมว.แรงงาน เปิดโครงการ “แรงงานไทยในต่างแดน”เผย แรงงานไทยไปทํางานต่างประเทศแล้วกว่า 4 แสนคน มีเม็ดเงินกลับประเทศปีละกว่า 1.2 แสนล้านบาท ปี 2561 จัดส่งไปทํางานต่างประเทศ 40,000 คน พร้อมเน้นย้ํา รัฐบาลมีนโยบายดําเนินการทุกขั้นตอนอย่างโปร่งใส แนะแรงงานไทยในต่างแดน เรียนรู้ภาษา วัฒนธรรม และกฎหมาย มีความรับผิดชอบ มีระเบียบวินัย รู้จักอดออม นําประสบการณ์ เทคโนโลยีสมัยใหม่มาต่อยอดอาชีพให้เกิดประโยชน์เพิ่มมูลค่า
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานเปิดโครงการ “แรงงานไทยในต่างแดน” และพบปะให้กําลังใจแก่แรงงานที่ได้รับการคัดเลือกไปทํางานสาธารณรัฐเกาหลีตามระบบการจ้างแรงงานต่างชาติ จํานวน 400 คน ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยกล่าวว่า ในวันนี้ถือว่าเป็นโอกาสที่ดีสําหรับผู้ที่ได้รับการคัดเลือกไปทํางานในต่างแดน ซึ่งทําให้มีงานทํา มีรายได้เพิ่มมากขึ้น และถือเป็นการเก็บเกี่ยวประสบการณ์ที่สําคัญ โดยเฉพาะการได้นําเทคโนโลยีใหม่ๆ มาใช้การพัฒนาประเทศ ปัจจุบันมีแรงงานไทยที่ไปทํางานต่างประเทศประมาณ 440,000 คน มีเม็ดเงินกลับประเทศปีละกว่า 120,000 ล้านบาท ซึ่งในปี 2561 ได้จัดส่งแรงงานไทยไปทํางานต่างประเทศ 40,000 คน ในประเทศที่เป็นตลาดแรงงานที่สําคัญ อาทิ ไต้หวัน สาธารณรัฐเกาหลี ญี่ปุ่น อิสราเอล และสิงคโปร์ รวมถึงประเทศแถบตะวันออกกลาง และยุโรป เป็นต้น กระทรวงแรงงานมีนโยบายว่า การจัดส่งแรงงานไทยไปทํางานต่างประเทศจะต้องดําเนินการด้วยความโปร่งใส มีขั้นตอนที่เปิดเผยและตรวจสอบได้ มีกระบวนการคัดเลือกที่ชัดเจน เมื่อผ่านการคัดเลือกแล้วจะต้องเตรียมการที่ดีทั้งด้านภาษา วัฒนธรรม และกฎหมาย รวมทั้งเมื่อประสบปัญหาจะให้การช่วยเหลืออย่างเต็มกําลัง ซึ่งขอให้แรงงานไทยมั่นใจได้ว่า รัฐบาลจะดูแลอย่างเต็มที่ โดยแรงงานจะต้องเดินทางไปทํางานอย่างถูกต้องตามกฎหมาย
พล.ต.อ.อดุลย์ฯ ยังได้กล่าวถึงแรงงานไทยที่ไปทํางานในต่างประเทศว่าทุกคนถือเป็นตัวแทนประเทศ
ไทย ซึ่งจะต้องช่วยกันสร้างภาพลักษณ์ที่ดีให้กับประเทศ โดยมีความรับผิดชอบ อุทิศตนตั้งใจทํางาน เชื่อฟังนายจ้าง ซื่อตรง มีระเบียบวินัย ตรงต่อเวลา ที่สําคัญต้องรู้จักการออม ไม่ยุ่งเกี่ยวกับยาเสพติดและการพนัน รวมทั้งเก็บเกี่ยวประสบการณ์เทคโนโลยีสมัยใหม่เพื่อนํากลับมาประยุกต์ใช้ต่อยอดอาชีพให้มีมูลค่าเพิ่มได้
ในอนาคต
นายอนุรักษ์ ทศรัตน์ อธิบดีกรมการจัดหางาน กล่าวว่า กิจกรรมในครั้งนี้เป็นการชี้แจงให้แรงงานได้รับทราบเกี่ยวกับการจัดทําสัญญาจ้างที่แรงงานจะต้องทํากับนายจ้าง และให้รับทราบการเตรียมตัวเรื่องค่าใช้จ่ายที่จะต้องนําไปเป็นค่าใช้จ่ายตามกฎหมายของสาธารณรัฐเกาหลี ซึ่งกรมการจัดหางาน ได้ดูแลให้ความคุ้มครองแรงงานไปทํางานต่างประเทศตั้งแต่ก่อนเดินทาง และเมื่อเดินทางไปทํางานแล้วยังคงให้ความคุ้มครองดูแลอย่างต่อเนื่อง หากแรงงานประสบปัญหาในต่างประเทศ สํานักงานแรงงานในต่างประเทศที่ประจําอยู่ใน 12 ประเทศ หรือสถานเอกอัครราชทูตไทยในต่างประเทศจะเป็นตัวแทนรัฐบาลในการดูแลแรงงานไทยในต่างประเทศเช่นกัน
-------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
18 พฤษภาคม 2561
รัฐบาลไทย-ข่าวทำเนียบรัฐบาล- ยธ. ระดมความคิดเห็น ยกระดับศูนย์แลกเปลี่ยนข้อมูลกระบวนการยุติธรรม (DXC)  เป็นศูนย์ข้อมูลยุติธรรมแห่งชาติ
วันศุกร์ที่ 8 ธันวาคม 2560
ยธ. ระดมความคิดเห็น ยกระดับศูนย์แลกเปลี่ยนข้อมูลกระบวนการยุติธรรม (DXC)  เป็นศูนย์ข้อมูลยุติธรรมแห่งชาติ
นายธวัชชัย  ไทยเขียว รองปลัดกระทรวงยุติธรรม เข้าร่วมการประชุมระดมความคิดเห็นในการประเมินผลการปฏิบัติตามแผนแม่บทเทคโนโลยีสารสนเทศกระบวนการยุติธรรม พ.ศ. ๒๕๕๙-๒๕๖๒
ในวันศุกร์ที่ ๘ ธันวาคม ๒๕๖๐ เวลา ๐๙.๓๐ น.
นายธวัชชัย ไทยเขียว รองปลัดกระทรวงยุติธรรม
เข้าร่วมการประชุมระดมความคิดเห็นในการประเมินผลการปฏิบัติตามแผนแม่
บทเทคโนโลยีสารสนเทศกระบวนการยุติธรรม พ.ศ. ๒๕๕๙-๒๕๖๒
เพื่อรับทราบกรอบแนวคิดการยกระดับศูนย์แลกเปลี่ยนข้อมูลกระบวนการยุติธรรม (DXC)
เป็นศูนย์ข้อมูลยุติธรรมแห่งชาติ
ตลอดจนเพื่อระดมความคิดเห็นและร่วมกันกําหนดความคาดหวังและเป้าหมาย
ของการพัฒนาเทคโนโลยีสารสนเทศและการสื่อสาร
และการให้บริการดิจิทัลสําหรับการจัดทําแผนแม่บทเทคโนโลยีสารสนเทศกระบวนการยุติธรรมฉบับใหม่
ในการยกระดับศูนย์แลกเปลี่ยนข้อมูลกระบวนการยุติธรรม (DXC) ศูนย์ข้อมูลยุติธรรมแห่งชาติ
ซึ่งจะทําให้สามารถแลกเปลี่ยนและเชื่อมโยงข้อมูลด้านกระบวนการยุติธรรม
ระหว่างหน่วยงานในกระบวนการยุติธรรมได้อย่างมีประสิทธิภาพมากยิ่งขึ้น
ณ โรงแรมเซ็นทรา บายเซ็นทาราศูนย์ราชการและคอนเวนชั่นเซนเตอร์ แจ้งวัฒนะ กรุงเทพมหานคร
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงพลังงาน เยี่ยมชมโครงการโรงไฟฟ้ากำจัดขยะผลิตไฟฟ้าเพื่อสิ่งแวดล้อม หนองแขม
วันศุกร์ที่ 3 สิงหาคม 2561
รัฐมนตรีว่าการกระทรวงพลังงาน เยี่ยมชมโครงการโรงไฟฟ้ากําจัดขยะผลิตไฟฟ้าเพื่อสิ่งแวดล้อม หนองแขม
รัฐมนตรีว่าการ กระทรวงพลังงาน พร้อมด้วยอธิบดีกรมพัฒนาพลังงานทดแทนและอนุรักษ์พลังงาน (พพ.) เยี่ยมชมโครงการโรงไฟฟ้ากําจัดขยะผลิตไฟฟ้าเพื่อสิ่งแวดล้อม หนองแขม
ดร.ศิริ จิระพงษ์พันธ์ รัฐมนตรีว่าการ กระทรวงพลังงาน พร้อมด้วยนายประพนธ์ วงษ์ท่าเรือ อธิบดีกรมพัฒนาพลังงานทดแทนและอนุรักษ์พลังงาน (พพ.) เยี่ยมชมโครงการโรงไฟฟ้ากําจัดขยะผลิตไฟฟ้าเพื่อสิ่งแวดล้อม หนองแขม โดยมี นายเหอ หนิง ประธานเจ้าหน้าที่บริหาร บริษัท ซีแอนด์จี เอ็นไวรอนเมนทอล โปรเท็คชั่น (ประเทศไทย) จํากัด ผู้ดูแลโครงการให้การต้อนรับ
ปัจจุบันบริษัทฯ รับขยะจาก กทม.ใน 5 เขต ได้แก่ ทวีวัฒนา หนองแขม จอมทอง ภาษีเจริญ และบางกอกใหญ่ ในปริมาณ 500 ตันต่อวัน มากําจัดด้วยเทคโนโลยีเตาเผาแบบตะกรับจากประเทศสวิตเซอร์แลนด์ ใช้อุณหภูมิในการเผาไหม้ 1,000 องศาเซลเซียส สามารถนําขยะที่กําจัดมาผลิตเป็นไฟฟ้าได้วันละ 200,000 ยูนิต ส่งขายให้การไฟฟ้านครหลวง (กฟน.) วันละ 7 เมกะวัตต์ ส่วนที่เหลือจะนําไปใช้ในโรงกําจัดขยะต่อไป
โดยบริษัทได้รับการรับรองมาตรฐานระบบบริหารงานคุณภาพ ISO 9001 ระบบการจัดการสิ่งแวดล้อม ISO 14001 และ ระบบการจัดการอาชีวอนามัยและความปลอดภัย OHSAS 18001 เป็นไปตามมาตรฐานทั้งในประเทศและระดับสากล
รัฐบาลไทย-ข่าวทำเนียบรัฐบาล-พล.อ.ดาว์พงษ์ฯ อำลาตำแหน่งรัฐมนตรีว่าการกระทรวงศึกษาธิการ
วันพฤหัสบดีที่ 8 ธันวาคม 2559
พล.อ.ดาว์พงษ์ฯ อําลาตําแหน่งรัฐมนตรีว่าการกระทรวงศึกษาธิการ
ภายหลัง สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงมีพระบรมราชโองการโปรดเกล้าฯ แต่งตั้ง พลเอก ดาว์พงษ์ รัตนสุวรรณ รัฐมนตรีว่าการกระทรวงศึกษาธิการ เป็นองคมนตรี
โดยในวันพุธที่ 7 ธันวาคม 2559 พลเอกดาว์พงษ์ รัตนสุวรรณ ได้เดินทางมาสักการะพระพุทธรูปประจํากระทรวงศึกษาธิการและร่วมรับประทานอาหาร พบปะพูดคุยกับข้าราชการ บุคลากรกระทรวงศึกษาธิการ เพื่ออําลาตําแหน่งรัฐมนตรีว่าการกระทรวงศึกษาธิการ
นอกจากนี้ พลเอกดาว์พงษ์ ยังได้กล่าวว่า“ตลอดหนึ่งปีครึ่งที่ผ่านมา ได้เห็นศักยภาพของข้าราชการกระทรวงศึกษาธิการทุกระดับ ทั้งความรู้ ความคิด การปฏิบัติอย่างเต็มความสารมารถ มั่นใจว่างานทุกอย่างจะเดินหน้าต่อไปโดยไม่มีอะไรต้องเป็นห่วง”
รัฐบาลไทย-ข่าวทำเนียบรัฐบาล-‘รองปลัดแรงงาน’ ร่วมเปิดแข่งขันสุดยอดฝีมือสายสัญญาณปี 8 พัฒนาคนสู่เวทีโลก
วันพฤหัสบดีที่ 20 สิงหาคม 2563
‘รองปลัดแรงงาน’ ร่วมเปิดแข่งขันสุดยอดฝีมือสายสัญญาณปี 8 พัฒนาคนสู่เวทีโลก
รองปลัดกระทรวงแรงงาน ร่วมเป็นเกียรติในพิธีเปิดการแข่งขันสุดยอดฝีมือสายสัญญาณปี 8 พัฒนาทักษะฝีมือ และยกระดับศักยภาพกําลังแรงงาน ให้มีขีดความสามารถในการแข่งขันเวทีระดับโลก
เมื่อวันที่ 19 ส.ค. 63 เวลา 09.30 น. นางเธียรรัตน์ นะวะมะวัฒน์ รองปลัดกระทรวงแรงงาน ร่วมเป็นเกียรติในพิธีเปิด“การแข่งขันสุดยอดฝีมือสายสัญญาณปี 8 รอบคัดเลือกกรุงเทพฯ” (Cabling Contest 8) โดยมี นายเนวินธุ์ ช่อชัยทิพฐ์ ผู้ช่วยรัฐมนตรี ประจํากระทรวงด
รัฐบาลไทย-ข่าวทำเนียบรัฐบาล-นายกรัฐมนตรีประชาสัมพันธ์ โครงการชุมชนคุณธรรม  แนะนำใช้อัตลักษณ์ทางวัฒนธรรม สร้างรายได้แก่ท้องถิ่น
วันจันทร์ที่ 18 กุมภาพันธ์ 2562
นายกรัฐมนตรีประชาสัมพันธ์ โครงการชุมชนคุณธรรม  แนะนําใช้อัตลักษณ์ทางวัฒนธรรม สร้างรายได้แก่ท้องถิ่น
นายกรัฐมนตรี เยี่ยมชมกิจกรรมรณรงค์เผยแพร่ ประชาสัมพันธ์ชุมชนคุณธรรม น้อมนําหลักปรัชญาของเศรษฐกิจพอเพียง ขับเคลื่อนด้วยพลังบวร จัดโดยกระทรวงวัฒนธรรม
วันนี้ (18 กุมภาพันธ์ 2562) เวลา 09.00 น. ก่อนการประชุมคณะรัฐมนตรี ณ บริเวณโถงกลางตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เยี่ยมชมกิจกรรมรณรงค์เผยแพร่ประชาสัมพันธ์ชุมชนคุณธรรม น้อมนําหลักปรัชญาของเศรษฐกิจพอเพียง ขับเคลื่อนด้วยพลังบวร จัดโดยกระทรวงวัฒนธรรม
โครงการชุมชนคุณธรรมน้อมนําหลักปรัชญาของเศรษฐกิจพอเพียง ขับเคลื่อนด้วยพลังบวร เพื่อสร้างคนดี สังคมดี ให้คุณธรรมนําการพัฒนา โดยใช้มิติวัฒนธรรมในการสร้างความเข้าใจ เข้าถึง และพัฒนา หลอมรวมบูรณาการกับทุกภาคส่วน ด้วยกลไกพลังบวร(บ้าน-ชุมชน / วัด-ศาสนาถาน/โรงเรียน-ราชการ) และกลไกประชารัฐ ตามนโยบายรัฐบาล เพื่อมุ่งหวังให้สังคมไทยเป็น “สังคมคุณธรรมที่ มั่นคง มั่งคั่ง ยั่งยืน” ให้ทุกคน ทุกครอบครัว ทุกชุมชน ทุกองค์กรและทุกหน่วยงานมีคุณธรรม เคารพเทิดทูนสถาบันชาติ ศาสนาและพระมหากษัตริย์ โดยมีเป้าหมายสําคัญ 3 เรื่อง คือ ดําเนินชีวิตตามหลักศาสนาที่ตนเองนับถือ น้อมนําหลักปรัชญาของเศรษฐกิจพอเพียง ดํารงชีวิตตามวิถีวัฒนธรรมไทย สามารถนําทุนทางวัฒนธรรมสร้างมูลค่าทางเศรษฐกิจ ปัจจุบันมีการสร้างรายได้จากผลิตภัณฑ์ทางวัฒนธรรม (CPOT) และพัฒนาต่อยอดเป็นแหล่งศึกษาเรียนรู้ แหล่งท่องเที่ยวทางวัฒนธรรมต้อนรับนักท่องเที่ยวทั่วโลก ปัจจุบันมีเครือข่ายชุมชนคุณธรรมฯ ทั่วประเทศแล้วกว่า 22,000 ชุมชน และมีชุมชนคุณธรรมฯ ต้นแบบ 1,999 ชุมชน
นายวีระ โรจน์พจนรัตน์ รัฐมนตรีว่าการกระทรวงวัฒนธรรม นําคณะชุมชนคุณธรรมต้นแบบ เข้าพบนายกรัฐมนตรี เพื่อประชาสัมพันธ์โครงการชุมชนคุณธรรม น้อมนําหลักปรัชญาของเศรษฐกิจพอเพียงขับเคลื่อนด้วยพลังบวร 5 ชุมชน ได้แก่ 1) ชุมชนบ้านพิพิธภัณฑ์ จังหวัดอุดรธานี 2) ชุมชนคุณธรรมวัดพุตะเคียน จังหวัด กาญจนบุรี 3) ชุมชนบางสระเก้า จังหวัดจันทบุรี 4) ชุมชนบ้านดงกลาง จังหวัดพิจิตร และ5) ชุมชนบ้านทุ่งชุมพล จังหวัดพัทลุง
โอกาสนี้ นายกรัฐมนตรี ได้เดินชมผลิตภัณฑ์ทางวัฒนธรรมของชุมชน อาทิเช่น กระเป๋าจากผ้าทอ กระเป๋าจากเสื่อกก ชุดเซรามิก ของตกแต่งบ้าน พร้อมกล่าวว่า ผลิตภัณฑ์เหล่านี้เป็นการนําเอาอัตลักษณ์ทางวัฒนธรรมมาเพิ่มรายได้ให้แก่ชุมชน แสดงให้เห็นถึงพลังของการรวมกลุ่มของชุมชน โดยต้องคํานึงถึงความต้องการของตลาดและพัฒนารูปแบบให้ทันสมัย ใช้งานได้จริง มีประโยชน์ คงของเอกลักษณ์ท้องถิ่นดั้งเดิมที่ผสมผสานความเป็นสมัยใหม่ ได้อย่างกลมกลืน โดยอยู่บนพื้นฐานของเศรษฐกิจพอเพียงซึ่งนําไปสู่ความเข้มแข็งของชุมชนได้อย่างยั่งยืน
...............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นสักขีพยานพิธีลงนามความร่วมมือในการพัฒนานวัตกรรมดิจิทัลด้าน Data Science, IoT และ AI ระหว่างดีป้า กับ สถาบันวิทยสิริเมธี
วันอาทิตย์ที่ 20 พฤษภาคม 2561
รมว.ดิจิทัลฯ เป็นสักขีพยานพิธีลงนามความร่วมมือในการพัฒนานวัตกรรมดิจิทัลด้าน Data Science, IoT และ AI ระหว่างดีป้า กับ สถาบันวิทยสิริเมธี
รมว.ดิจิทัลฯ
p.p1 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p4 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
span.s1 {font-kerning: none}
p.p1 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p4 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานและ สักขีพยานในพิธีลงนามบันทึกข้อตกลงความร่วมมือสถาบันไอโอทีและนวัตกรรมดิจิทัล (IoT and Digital Innovation Institute Collaboration) ระหว่าง สํานักงานส่งเสริมเศรษฐกิจดิจิทัล (ดีป้า) หน่วยงานในสังกัดกระทรวงดิจิทัลฯ กับ สถาบันวิทยสิริเมธี (Vidyasirimedhi institute of Science and Technology : VISTEC) สําหรับความร่วมมือดังกล่าว ดีป้าจะให้การสนับสนุนการพัฒนากําลังคนดิจิทัลด้าน IoT, AI และ Data Science ผ่านมาตรการส่งเสริมของดีป้า รวมทั้งจะร่วมพัฒนา National AI Center ซึ่งเป็นการพัฒนาระบบบริการ Data Platform เพื่อให้บริการกับธุรกิจ SME ได้สร้างมูลค่าเพิ่มให้กับธุรกิจด้วยการเป็นแพลตฟอร์มกลางที่จะรวบรวมและจัดหาเครื่องมือ Digital Solution ด้านต่างๆ ที่จําเป็นสําหรับธุรกิจ SMEs ในการเปลี่ยนผ่านสู่ยุค 4.0 โดยดีป้าได้รับมอบหมายให้เป็นหน่วยงานหลักในการขับเคลื่อนให้เกิดการพัฒนาเทคโนโลยีและนวัตกรรมดิจิทัล ด้วยการดําเนินการจัดตั้งสถาบัน IoT และนวัตกรรมดิจิทัล ขึ้น เพื่อให้เป็นศูนย์กลางการพัฒนาเทคโนโลยีและนวัตกรรมดิจิทัลที่เป็นพื้นฐานของการพัฒนาพื้นที่อุตสาหกรรมเป้าหมายของประเทศ เมื่อวันที่ 18 พฤษภาคม 2561 ณ โรงแรมสวิสโซเทล เลอ คองคอร์ด ถนนรัชดาภิเษก เขตห้วยขวาง กรุงเทพฯ
**********************************
รัฐบาลไทย-ข่าวทำเนียบรัฐบาล-“สธ.”พัฒนา ร.พ.เฉลิมพระเกียรติ 80 พรรษาฯ ด้วยปรัชญาเศรษฐกิจพอเพียง สร้างเสริมสุขภาวะที่ดี
วันอังคารที่ 23 สิงหาคม 2559
“สธ.”พัฒนา ร.พ.เฉลิมพระเกียรติ 80 พรรษาฯ ด้วยปรัชญาเศรษฐกิจพอเพียง สร้างเสริมสุขภาวะที่ดี
“สธ.”พัฒนา ร.พ.เฉลิมพระเกียรติ 80 พรรษาฯ ด้วยปรัชญาเศรษฐกิจพอเพียง สร้างเสริมสุขภาวะที่ดี
กระทรวงสาธารณสุขน้อมนํา“ปรัชญาเศรษฐกิจพอเพียง”พัฒนาโรงพยาบาลเฉลิมพระเกียรติ 80 พรรษา10แห่งเพื่อถวายแด่พระบาทสมเด็จพระเจ้าอยู่หัวฯช่วยสร้างเสริมสุขภาวะที่ดีให้ประชาชนร่วมกันบริหารจัดการปัญหาสุขภาพในแต่ละพื้นที่โดยความร่วมมือของโรงพยาบาลกับประชาชนในลักษณะประชารัฐให้ประชาชนและชุมชนสามารถพึ่งพาตนเองได้
นายแพทย์โสภณเมฆธนปลัดกระทรวงสาธารณสุขให้สัมภาษณ์หลังตรวจเยี่ยมโรงพยาบาลอุบลรัตน์ จังหวัดขอนแก่นว่านโยบายรัฐบาลกําลังพัฒนาเข้าสู่ประเทศ4.0โดยกระทรวงสาธารณสุขจะมุ่งเน้นยกระดับคุณภาพชีวิตประชาชนอย่างทั่วถึงและเป็นธรรมตามแนวทางประชารัฐส่งเสริมการมีส่วนร่วมของภาคราชการกับประชาชนร่วมกันบริหารจัดการปัญหาสุขภาพในแต่ละพื้นที่มีกลไกเชื่อมโยงกันระหว่างโรงพยาบาลสํานักงานสาธารณสุขอําเภอ โรงพยาบาลส่งเสริมสุขภาพตําบลคลินิกหมอครอบครัวอาสาสมัครสาธารณสุขประจําหมู่บ้านอาสาสมัครประจําครอบครัวองค์กรปกครองส่วนท้องถิ่นเครือข่ายภาคประชาชนและประชาชนในพื้นที่เช่นที่โรงพยาบาลอุบลรัตน์ได้น้อมนํา“ปรัชญาเศรษฐกิจพอเพียง”มาใช้ในการสร้างสุขภาวะที่ดีให้ประชาชนในพื้นที่ด้วยการจัดกระบวนการเรียนรู้ระหว่างประชาชนกับโรงพยาบาลเป็นการยกระดับคุณภาพชีวิตอย่างทั่วถึงเป็นธรรมโดยการมีส่วนร่วมของชุมชนทั้งการส่งเสริมสุขภาพป้องกันโรคฟื้นฟูสมรรถภาพทําให้ประชาชนมีสุขภาพดีลดการเจ็บป่วยพึ่งพาตนเองได้ซึ่งกระทรวงสาธารณสุขจะนําไปขยายผลสู่โรงพยาบาลเฉลิมพระเกียรติ80พรรษา10แห่งทั่วประเทศเพื่อถวายแด่พระบาทสมเด็จพระเจ้าอยู่หัวฯให้เป็นโรงพยาบาลของชุมชนโดยแท้จริงด้วยการจัดระบบให้ประชาชนในชุมชนเข้ามามีส่วนร่วมงานเวชศาสตร์ครอบครัวส่งเสริมป้องกันควบคุมโรคการรักษาและการฟื้นฟูแบบองค์รวมรวมทั้งพัฒนาภูมิทัศน์สถาปัตยกรรมสวยงามสิ่งแวดล้อมที่เหมาะสม
ทางด้านนายแพทย์อภิสิทธิ์ธํารงวรางกูรผู้อํานวยการโรงพยาบาลอุบลรัตน์กล่าวว่าได้จัดกระบวนการเรียนรู้การสร้างสุขภาวะดีวิถีชุมชนด้วยเกษตรทฤษฎีใหม่เศรษฐกิจพอเพียงโดยให้บุคคลากรพบปะพูดคุยกับประชาชนผู้นําชุมชนในการร่วมกันจัดกิจกรรมส่งเสริมสุขภาพป้องกันโรคฟื้นฟูสภาพผู้ป่วยการเรียนรู้ด้วยเกษตรทฤษฎีใหม่สู่เศรษฐกิจพอเพียงให้สามารถจัดการเองได้ตามศักยภาพพึ่งพาตนเองได้กําหนดอาหารที่มีคุณภาพทําให้มีคุณภาพชีวิตที่ดีขึ้น
ทั้งนี้จากการระดมความคิดของชาวอุบลรัตน์ได้ร่วมกันสร้าง"โรงพยาบาลประชารัฐ"ขึ้นเพื่อให้ประชาชนร่วมเป็นเจ้าของ บริหารโดยประชาชนในรูปแบบการบริจาคสมทบทุนมูลนิธิของทางโรงพยาบาล ทําให้ทุกฝ่ายได้รับประโยชน์ทั้งเรื่องการบริการกําลังคนการเงินการคลังและโครงสร้างการฝึกประสบการณ์สาขาวิชาชีพต่างๆรวมทั้งการพัฒนาบุคลากร ทั้งแพทย์ทันตแพทย์เภสัชกรพยาบาลและสหวิชาชีพ เพื่อกลับมาปฏิบัติงานในโรงพยาบาลได้